टिब्बा रोड पर स्थित गुरमेल पार्क के वीडीएम स्कूल की 8वीं क्लास की तीन स्टूडेंट शकी हालात में लापता हो गई। देर रात तक परिजन तीनों स्टूडेंट्स की तलाश करते रहे, लेकिन कहीं भी पता नहीं चला। थाना टिब्बा पुलिस ने एक स्टूडेंट के पिता तेजपाल राणा की शिकायत पर केस दर्ज कर लिया। परिजनों में रोष था कि 12 घंटे के बाद भी बच्चियों के बारे में पुलिस कुछ पता नहीं लगा पाई। जानकारी के मुताबिक लता, नैना और रुकसाना एक ही इलाके की रहने वाली हैं। तीनों स्टूडेंट सुबह करीब 7 बजकर 45 मिनट पर स्कूल गई थी। रुकसाना अपने छोटे भाई के साथ स्कूल आई थी, जोकि इसी स्कूल में पढ़ता है।